असम हाईकोर्ट ने पाया अवमानना का दोषी; मांगनी पड़ी माफी
Assam High Court Lawyer Compares Woman Judge to Bhasmasur असम हाईकोर्ट ने महिला जज की भस्मासुर से तुलना करने वाले एक वकील को कोर्ट की अवमानना करने का दोषी पाया है। वकील उत्पल गोस्वामी ने एक महिला जज की ज्वैलरी, पहनावे और व्यवहार को लेकर आपत्तिजनक टिप्पणी की थी।
असम हाईकोर्ट ने महिला जज की भस्मासुर से तुलना करने वाले एक वकील को कोर्ट की अवमानना करने का दोषी पाया है। वकील उत्पल गोस्वामी ने एक महिला जज की ज्वैलरी, पहनावे और व्यवहार को लेकर आपत्तिजनक टिप्पणी की थी।
इसे लेकर गोस्वामी पर आपराधिक अवमानना का आरोप लगाया गया था। जिसके बाद उन्होंने कोर्ट में अपनी गलती मानते हुए बिना शर्त माफी मांग ली। उन्होंने कोर्ट से दया की गुजारिश करते हुए कहा कि वे भविष्य में ऐसी गलती दोबारा नहीं करेंगे।
मॉडल की तरह ज्वैलरी पहनकर कोर्ट चला रहीं जज
वकील ने एडिशनल जिला जज, जोरहाट के बारे में कहा था- वे मॉडल की तरह ज्वैलरी पहनकर कोर्ट चला रही हैं। वे वकीलों की बात नहीं सुनती हैं और गैर-जरूरी केस लॉ का हवाला देकर वकीलों को दबाने की कोशिश करती हैं। वे एक गैंग की तरह कोर्ट रूम को कंट्रोल करने की कोशिश करती हैं।
गोस्वामी ने आरोप लगाया कि महिला जज अपनी सरकारी कार और ड्राइवर का इस्तेमाल पर्सनल काम के लिए करती हैं। इसके साथ ही उनकी तुलना राक्षस भस्मासुर से कर दी।
20 मार्च को सुनाई जाएगी सजा
जस्टिस कल्याण राय सुराना और जस्टिस देवाशीष बरुहा की बेंच इस मामले में 20 मार्च को सजा सुनाएगी। चूंकि यह उनकी पहली गलती थी इसलिए अभी उन्हें 10 हजार रुपए के बॉन्ड पर जमानत दे दी गई है।